AQUA ออกหุ้นกู้ 600 ลบ. ชูดบ.เกินคุ้ม 5.75% เปิดจอง 4,8 ธ.ค.นี้ โชว์เรตติ้ง “BBB-“
AQUA ออกหุ้นกู้ 600 ลบ. ดบ.เกินคุ้ม 5.75% เปิดจอง 4,8 ธ.ค.นี้ โชว์เรตติ้ง “BBB-“
AQUA ออกหุ้นกู้ 600 ลบ. ดบ.เกินคุ้ม 5.75% เปิดจอง 4,8 ธ.ค.นี้ โชว์เรตติ้ง “BBB-“
3 ธ.ค. 2563

บริษัท อควา คอร์เปอเรชั่น จำกัด (มหาชน) หรือ AQUA ระบุว่า บริษัทได้ยื่นไฟล์ลิ่งต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อขออนุมัติให้ออกและเสนอขาย “หุ้นกู้มีประกันของบริษัท อควา คอร์เปอเรชั่น จำกัด (มหาชน) ครั้งที่ 2/2563 ครบกำหนดไถ่ถอนปี พ.ศ. 2565”  มูลค่าทั้งหมด 600 ล้านบาท

โดยมีกำหนดจองและเสนอขายต่อ ผู้ลงทุนสถาบันหรือผู้ลงทุนรายใหญ่ (II&amp;HNW) ในวันที่ 4 และ 8 ธันวาคม 2563 จองซื้อขั้นต่ำ 100,000 บาท และทวีคูณครั้งละ 100,000 บาท กำหนดอัตราดอกเบี้ยสูงถึง 5.75% อายุ 2 ปี จ่ายดอกเบี้ยทุกๆ 3 เดือน เป็นโอกาสทองสำหรับผู้ลงทุนที่มองหาการลงทุนอันคุ้มค่าในบริษัทที่มีพื้นฐานแกร่ง และให้ผลตอบแทนดีเยี่ยม ทั้งบริษัทฯยังเสริมความเชื่อมั่นให้กับหุ้นกู้ โดยให้หลักประกันสูงถึง 1.5 เท่าจากมูลค่าหุ้นกู้ สะท้อนชัดว่าหุ้นกู้ของ AQUA มีศักยภาพต่อการจ่ายดอกเบี้ย และโอกาสที่ผู้ลงทุนจะเสียผลประโยชน์จากเงินลงทุนนั้นเป็นศูนย์ จึงกล้าให้หลักประกันมูลค่าสูง
สำหรับผู้สนใจสามารถติดต่อผู้จัดการจัดจำหน่าย ได้แก่ บริษัทหลักทรัพย์ เคทีบี (ประเทศไทย) จำกัด (มหาชน) เบอร์โทร 02-648-1111 บริษัทหลักทรัพย์ กรุงไทย ซีมิโก้ จำกัดเบอร์โทร 02-695-5000 บริษัทหลักทรัพย์ คิงส์ฟอร์ด จำกัด เบอร์โทร 02-033-6020 บริษัทหลักทรัพย์ ไอร่า จำกัด (มหาชน) เบอร์โทร 02-080-2624 และบริษัทหลักทรัพย์ เออีซี จำกัด (มหาชน) เบอร์โทร 02-659-3456
ทั้งนี้ AQUA เป็นหนึ่งในผู้นำด้าน Out of Home Media ที่ให้บริการป้ายโฆษณาที่เป็นป้ายนิ่ง (Billboard) และป้าย LED ซึ่งมีหน้าป้ายกระจายอยู่ทั่วพื้นที่สำคัญในกรุงเทพและปริมณฑล รวมไปถึงหัวเมืองใหญ่ทั่วประเทศ และบริษัทฯยังเข้าลงทุนในธุรกิจพลังงาน อลังหารัมทรัพย์ และแพคเกจจิ้งอีกด้วย โดยตลอดระยะเวลา 3 ปีที่ผ่านมา บริษัทมีรายได้จากการดำเนินธุรกิจและการลงทุนเฉลี่ยสูงกว่า 1,000 ล้านบาท ได้รับการจัดอันดับความน่าเชื่อถือองค์กรอยู่ที่ระดับ BBB- จาก Tris Rating ซึ่งสะท้อนให้เห็นว่า AQUA มีความน่าเชื่อถือและมีการดำเนินธุรกิจอยู่ในระดับที่ดี
โดย นางสาวเรวดี หวานชิด ประธานเจ้าหน้าที่บริหารบัญชีการเงิน เปิดเผยว่า ในโค้งสุดท้ายของปี 2563 บริษัทฯจึงออกและเสนอขายหุ้นกู้ “AQUA” มูลค่า 600 ล้านบาท เพื่อนำเงินไปลงทุนในธุรกิจ Out of Home Media เสริมความแข็งแกร่งและสัดส่วนทางการตลาด หุ้นกู้ AQUA มาพร้อมกับเงื่อนไขสุดคุ้มค่าต่อผู้ลงทุน ซึ่งนอกจากจะได้ลงทุนในหุ้นกู้ที่ให้ผลตอบแทนสูงแล้ว ยังได้ชื่อว่าลงทุนในธุรกิจ Out of Home Media ระดับประเทศอีกด้วย